title: كوڤيد-19
text: المرض كينتاشر مابين الناس ب شكل قوي ملي كيكونو قراب جسدياً. كينتاشر ب شكل ساهل بزاف ف الهوا، سيرتو ف الرداد التنفسي الصغير ملي المريض كيتنفس، كيكحب، كيعطس، كيهضر، ولا كيغني. المرض يقدر ينتاشر من السطوحا الملوتين واخا هاد المسألة ما عليهاش إتبات استنتاجي قوي. الڤيروس كيبدا الانتشار ديالو يوماين قبل ما الأعراض تبدا تضهر، و الناس اللي ما كاتضهرش عليهم أعراض حتى هما يقدرو يعاديو ناس اخرين. الناس كيبقاو معاديين ل واحد المدة ديال 7-14 يوم ف الحالات الخفيفة، و حتى ل جوج سيمانات ف الحالات الخطيرة. الطريقة المعيارية ديال الكشف هي التفاعل ديال الپوليمراز المتسلسل ديال النسخ المعكوس (RT-PCR) من مسحة بلعومية ف النيف. التصوير المقطعي ديال الصدر حتى هو يقدر يعاون بزاف ف الكشف، بلحاق التوجيهات الصحية ما كاتنصحش ب هاد النوع ديال الكشف يلا كان غادي يتستعمل ب شكل روتيني.